ai4bharat/Pralekha huggingface dataset:
প্রধানমন্ত্রীরদপ্তর
গণতন্ত্র শিখর সম্মেলনে প্রধানমন্ত্রী নরেন্দ্র মোদীর জাতীয়হ বিবৃতি
নতুন দিল্লি, ১০ ডিসেম্বর, ২০২১
মহামান্য,
নমস্কার
এই শিখর সম্মেলনে বিশ্বের বৃহত্তম গণতন্ত্রের প্রতিনিধিত্ব করতে পেরে আমি গর্বিত। গণতান্ত্রিক চেতনা আমাদের সভ্যতার নীতির অবিচ্ছেদ্য অঙ্গ। লিচ্ছবি এবং শাক্যের মতো নির্বাচিত প্রজাতান্ত্রিক শহর-রাজ্যগুলি ২৫০০ বছর আগে ভারতে বিকাশ লাভ করেছিল। একই গণতান্ত্রিক চেতনা ১০ শতকের "উত্তরামেরুর" শিলালিপিতে দেখা যায়, যা গণতান্ত্রিক অংশগ্রহণের নীতিগুলিকে একত্রিত করেছে। এই উচ্চমানের গণতান্ত্রিক চেতনা এবং নীতি প্রাচীন ভারতকে সবচেয়ে সমৃদ্ধ করে তুলেছিল। কয়েক শতাব্দীর ঔপনিবেশিক শাসন ভারতীয় জনগণের গণতান্ত্রিক চেতনাকে দমিয়ে রাখতে পারেনি। এটি আবার ভারতের স্বাধীনতার সঙ্গে পূর্ণ অভিব্যক্তি খুঁজে পেয়েছে এবং গত ৭৫ বছরে গণতান্ত্রিক দেশ-নির্মাণে এক অতুলনীয় কাহিনী তুলে ধরেছে।
এটি সমস্ত ক্ষেত্রে অভূতপূর্ব আর্থ-সামাজিক অন্তর্ভুক্তির এক কাহিনী। স্বাস্থ্য, শিক্ষা এবং মানবকল্যাণে ক্রমাগত উন্নতির এক অকল্পনীয় সাফল্য। ভারতের এই কাহিনী বিশ্বের কাছে একটি স্পষ্ট বার্তা দিয়েছে। সেই গণতন্ত্র অর্পণ করা হয়েছে, সেই গণতন্ত্র রক্ষা করা হচ্ছে এবং সেই গণতন্ত্র বজায় থাকবে।
মহামান্য,
বহুদলীয় নির্বাচন, স্বাধীন বিচার ব্যবস্থা এবং মুক্ত গণমাধ্যমের মতো কাঠামোগত বৈশিষ্ট্য গণতন্ত্রের গুরুত্বপূর্ণ উপকরণ। গণতন্ত্রের মূল শক্তি হল সেই চেতনা এবং নীতি, যা আমাদের নাগরিক ও আমাদের সমাজের মধ্যে রয়েছে। গণতন্ত্র শুধু জনগণের নয়, জনগণের জন্য, জনগণের দ্বারা এমনকি এমনকি জনগণের সঙ্গে ও জনগণের মধ্যেও।
মহামান্য,
বিশ্বের বিভিন্ন জায়গায় গণতান্ত্রিক উন্নয়নের বিভিন্ন পথ অনুসরণ করা হচ্ছে। আমরা একে অপরের কাছ থেকে অনেক কিছু শিখতে পারি। আমাদের সকলকে ক্রমাগত গণতান্ত্রিক চর্চা ও ব্যবস্থার উন্নতি করতে হবে এবং আমাদের সকলকে অন্তর্ভুক্তি, স্বচ্ছতা, মানবিক মর্যাদা, প্রতিক্রিয়াশীলভাবে অভিযোগের নিষ্পত্তি ও ক্ষমতার বিকেন্দ্রীকরণের পথ বৃদ্ধি করতে হবে।
এই প্রেক্ষাপটে আজকের সমাবেশ গণতান্ত্রের মধ্যে সহযোগিতাকে আরও এগিয়ে নিয়ে যাওয়ার জন্য একটি সময়োপযোগী প্ল্যাটফর্ম প্রদান করেছে। অবাধ ও নিরপেক্ষ নির্বাচন আয়োজনে এবং উদ্ভানী ডিজিটাল সমাধানের মাধ্যমে শাসন ব্যবস্থার সমস্ত ক্ষেত্রে স্বচ্ছতা বাড়ানোর বিষয় ভারত তার দক্ষতা ভাগ করে নিতে পেরে খুশি হয়েছে। আমাদের অবশ্যই সোশ্যাল মিডিয়া এবং ক্রিপ্টো-কারেন্সির মতো উদীয়মান প্রযুক্তির জন্য বিশ্বব্যাপী নিয়োমগুলিকে যৌথভাবে গঠন করতে হবে, যাতে সেগুলি গণতন্ত্রকে দুর্বল করার জন্য নয়, বরং ক্ষমতাশালী করতে ব্যবহার করা যায়।
মহামান্য,
একসঙ্গে কাজ করার মাধ্যমে গণতন্ত্র আমাদের নাগরিকদের আকাঙ্খা পূরণ করতে পারে এবং মানবতার গণতান্ত্রিক চেতনা উদযাপন করতে পারে। ভারত এই মহৎ প্রচেষ্টায় গণতন্ত্রের অনুসারি হিসেবে যোগ দিতে প্রস্তুত।
ধন্যবাদ। আপনাদের অনেক ধন্যবাদ।
CG/SS/SKD/
(
স্বরাষ্ট্র মন্ত্রক
ভারত এবং কোয়ালিশন ফর ডিজাস্টার রেজিলিয়েন্ট ইনফ্রাস্ট্রাকচার -এর মধ্যে স্বাক্ষরিত হেড কোয়ার্টার চুক্তি অনুমোদন করল কেন্দ্রীয় মন্ত্রিসভা
নতুন দিল্লি, ২৮ জুন, ২০২৩
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা আজ ভারত সরকার ও কোয়ালিশন ফর ডিজাস্টার রেজিলিয়েন্ট ইনফ্রাস্ট্রাকচার -এর মধ্যে ২২ আগস্ট, ২০২২-এ স্বাক্ষরিত হেড কোয়ার্টার চুক্তি অনুমোদন করেছে।
২০১৯ সালের ২৩ সেপ্টেম্বর, নিউইয়র্কে রাষ্ট্রসঙ্ঘের জলবায়ু সংক্রান্ত শীর্ষ সম্মেলন চলার সময় প্রধানমন্ত্রী, কোয়ালিশন ফর ডিজাস্টার রেজিলিয়েন্ট ইনফ্রাস্ট্রাকচার -এর সূচনা করেছিলেন। এটি ভারত সরকারের উদ্যোগে বিশ্বব্যাপী এক বৃহৎ প্রয়াস। জলবায়ু পরিবর্তন এবং দুর্যোগ মোকাবিলায় বিশ্বস্তরে নেতৃত্বদানের লক্ষ্যে ভারতের উদ্যোগের অংশ হিসেবে এটিকে দেখা হয়।
২০১৯ সালের ২৮ আগস্ট, কেন্দ্রীয় মন্ত্রিসভা নতুন দিল্লিতে সচিবালয় সহ কোয়ালিশন ফর ডিজাস্টার রেজিলিয়েন্ট ইনফ্রাস্ট্রাকচার  স্থাপনের অনুমোদন দিয়েছিল। এর আর্থিক সহায়তার জন্য ২০১৯-২০ থেকে ২০২৩-২৪ পর্যন্ত পাঁচ বছরের সময়সীমায় মোট ৪৮০ কোটি টাকা বরাদ্দ করা হয়েছিল।
পরবর্তীকালে ২০২২ সালের ২৯ জুন, কেন্দ্রীয় মন্ত্রিসভা সিডিআরআই-কে একটি আন্তর্জাতিক সংস্থা হিসেবে স্বীকৃতি দেয়। ইউএন  আইন ১৯৪৭ –এর তৃতীয় ধারায় সংস্থার বিভিন্ন অধিকার ও অন্যান্য সুযোগ সুবিধার জন্য হেড কোয়ার্টার এগ্রিমেন্টে স্বাক্ষরেরও অনুমোদন দেওয়া হয়।
সেই অনুযায়ী ২০২২ সালের ২২ আগস্ট, সরকার ও সিডিআরআই-এর মধ্যে হেড কোয়ার্টার চুক্তি স্বাক্ষরিত হয়েছিল।
বিভিন্ন দেশের সরকার, রাষ্ট্রসঙ্ঘের বিভিন্ন সংস্থা ও কর্মসূচি, বহুপাক্ষিক উন্নয়ন ব্যাঙ্কসমূহ বিভিন্ন আর্থিক ব্যবস্থাপনা, বেসরকারি ক্ষেত্র এবং যেসব শিক্ষা প্রতিষ্ঠান জলবায়ু ও দুর্যোগ মোকাবিলার শক্তিসম্পন্ন পরিকাঠামো ব্যবস্থার প্রসারের মাধ্যমে সুস্থিত উন্নয়নে ব্রতী – বিশ্বজুড়ে তাদের মিলিত অংশীদারিত্ব সিডিআরআই গড়ে উঠেছে।
এপর্যন্ত ৩১টি দেশ, ৬টি আন্তর্জাতিক সংগঠন এবং ২টি বেসরকারি সংস্থা সিডিআরআই-এর সদস্য হয়েছে। অর্থনৈতিকভাবে সামনের সারিতে থাকা দেশ, উন্নয়নশীল দেশ এবং যেসব দেশ জলবায়ু পরিবর্তন ও দুর্যোগের ঝুঁকি নিয়ে রয়েছে, তাদের সবাইকে সদস্য করার প্রয়াস চালাচ্ছে সিডিআরআই।
সরকার ও সিডিআরআই-এর মধ্যে হওয়া হেড কোয়ার্টার চুক্তির অনুমোদন সিডিআরআই-কে একটি স্বাধীন আন্তর্জাতিক আইনী সত্ত্বা হিসেবে স্বীকৃতি দেবে। এর ফলে, সিডিআরআই আন্তর্জাতিক স্তরে তার কাজ আরও দক্ষতার সঙ্গে করতে পারবে।
CG/SD/SKD
(Visitor Counter : 57
প্রতিরক্ষামন্ত্রক
সেনাপ্রধানের জাপান সফর
নয়াদিল্লি, ০৩ ডিসেম্বর, ২০১৯
সেনাপ্রধান জেনারেল বিপিন রাওয়াত তেশরা ডিসেম্বর থেকে ৬ই ডিসেম্বর জাপান সফর করবেন। এই সফরে সেনাপ্রধান জেনারেল বিপিন রাওয়াতের সঙ্গে উচ্চপর্যায়ের এক ভারতীয় প্রতিনিধি দলও রয়েছেন। ভারত ও জাপানের মধ্যে প্রতিরক্ষা ক্ষেত্রে সম্পর্ক আরও শক্তিশালী করার লক্ষ্যেই এই প্রতিনিধি দল জাপানের সেল্ফ ডিফেন্স ফোর্সের সঙ্গে বৈঠক করবে।
সফরকালে জাপানের প্রতিরক্ষা মন্ত্রী মিস্টার তারো কোনো-এর সঙ্গে বৈঠকের কর্মসূচি রয়েছে সেনাপ্রধানের। সম্প্রতি মিজোরামে দুই দেশের মধ্যে আয়োজিত ‘ধর্মা গার্জিয়ান’ শীর্ষক সামরিক মহড়ায় অংশগ্রহণকারী জাপান গ্রাউন্ড সেল্ফ ডিফেন্স ফোর্সের সদস্যদের সঙ্গে কথা বলবেন জেনারেল বিপিন রাওয়াত। ভারত এবং জাপানের মধ্যে সম্পর্কের গুরুত্বের কথা মাথায় রেখে দুই দেশের মধ্যে প্রতিরক্ষা চুক্তিকে আরও দৃঢ় করে তোলার লক্ষ্যেই সেনাপ্রধানের এই জাপান সফর।
CG/SS/NS
(Visitor Counter : 51
প্রতিরক্ষামন্ত্রক
করোনা ভাইরাস সংক্রমণের বিরুদ্ধে লড়াইয়ে ভারতীয় বিমান বাহিনী সাহায্য জারি রেখেছে
নতুন দিল্লি, ৭ এপ্রিল, ২০২০
দেশ জুড়ে করোনা ভাইরাস সংক্রমণের বিরুদ্ধে লড়াইয়ে ভারতীয় বিমান বাহিনী সব রকম সাহায্যের হাত বাড়িয়ে দিয়েছে। ভারতীয় বিমান বাহিনী সুচারু এবং কার্যকর ভাবে সংক্রমণ মোকাবিলায় বিভিন্ন রাজ্য সরকার বা অন্যান্য সংস্থা গুলির হাতে প্রয়োজনীয় চিকিৎসা সরঞ্জাম পৌঁছে দেওয়ার কাজ করে চলেছে।
গত কয়েক দিনে, ভারতীয় বিমান বাহিনীর বিমান, মূল কেন্দ্রগুলি থেকে অত্যাবশ্যক চিকিৎসা সরঞ্জাম এবং পণ্যসামগ্রী নিয়ে উত্তর পূর্ব ভারতের মণিপুর, নাগাল্যান্ড এবং গ্যাংটকে পৌছে দিয়েছে। পাশাপাশি কেন্দ্র শাসিত জম্মু ও কাশ্মীর এবং লাদাখেও পণ্য সামগ্রী সরবরাহ করেছে। এর সঙ্গে ওড়িশায় একটি পরীক্ষাগার গড়ে তুলতে ০৬,০৪,২০২০ তে  বিমানে আই সি এম আর- এর ৩৫০০ কিলোগ্রাম চিকিৎসা সরঞ্জাম নিয়ে যাওয়া হয়।ঐ একই বিমানে আই সি এম আর-এর কর্মীরাও চেন্নাই থেকে ভুবনেশ্বর পাড়ি দেয়।
কোভিড-১৯ সংক্রমণ মোকাবিলায় ভারতীয় বিমান বাহিনী, চিকিৎসা সংক্রান্ত সামগ্রী অল্প সময়ের মধ্যে জরুরি ভিত্তিতে চাহিদাস্থলে পৌঁছে দেওয়ার জন্য বিমানের ব্যবস্থা করেছে।
(CG/PPM
প্রতিরক্ষামন্ত্রক
বর্ডার রোডস অর্গানাইজেশন বিভিন্ন পদে মহিলাদের ক্ষমতায়নে প্রতিশ্রুতিবদ্ধ
নতুন দিল্লি, ১৯ সেপ্টেম্বর, ২০২১
ভারতীয় সমাজে মহিলাদের প্রতি গভীর শ্রদ্ধার অনুভূতি রয়েছে। এক শ্লোকে উল্লেখ করা হয়েছে যে, 'যেখানে একজন মহিলাকে সম্মান করা হয়, সেখানে সৎকর্ম, বিশেষ গুণাবলী, শান্তি এবং সম্প্রীতির সাথে ঈশ্বরের বাসস্থান হয়ে ওঠে। যদি তা করা না হয় তাহলে সমস্ত কাজকর্ম নিষ্ফল হয়ে যায়।'
ভারতে এখন আজাদী কা অমৃত মহোৎসব হিসেবে দেশের স্বাধীনতার ৭৫ বছর উদযাপন করা হচ্ছে। মহিলারাও আজ জাতি গঠনে অগ্রণী এবং শক্তিশালী ভূমিকা নিয়েছে। তাঁদের ন্যায্য ও সমান অধিকার গ্রহণ করতে শুরু করেছে।
বর্ডার রোডস অর্গানাইজেশন  বছরের পর বছর ধরে আধিকারিক থেকে শুরু করে বাণিজ্যিক পাইলট লাইসেন্সধারী স্তরে বিপুল সংখ্যক মহিলাকে কর্মস্থলে অন্তর্ভুক্ত করেছে। তাঁদের ক্ষমতা দায়িত্ব এবং কাজের মধ্যে দিয়ে যে তাঁরা উল্লেখযোগ্য ভূমিকা পালন করতে পারেন বর্ডার রোডস অরগানাইজেশন তা দৃঢ়ভাবে ভাবে বিশ্বাস করে। জাতি গঠনের প্রচেষ্টায় মহিলারা সব সময়ই সক্রিয়ভাবে অংশগ্রহণ করে থাকেন। এই বিশ্বাসের ভিত্তিতেই এই সংস্থাটি মহিলাদের উচ্চতর নেতৃত্বের দায়িত্ব প্রদান করেছে। এরই পরিপ্রেক্ষিতে একজন জেনারেল রিজার্ভ ইঞ্জিনিয়ার ফোর্স  আধিকারিক ইই  শ্রীমতি বৈশালী এস হাইওয়াসে ২০২১ সালের ২৮ এপ্রিল রাস্তা তৈরির দায়িত্বভার গ্রহণ করেছেন। যা মুন্সিয়ারি- বুকদিয়ার- মিলাম সংযোগকারী একটি গুরুত্বপূর্ণ ইন্দো-চীন সড়কে পড়েছে। নানা প্রতিকূলতা সত্ত্বেও ওই মহিলা আধিকারিক চ্যালেঞ্জ গ্রহণ করে সঠিকভাবে নেতৃত্ব দিয়ে তাঁর দায়িত্ব নিবিড় ভাবে সম্পন্ন করেছেন।
বর্ডার রোডস অর্গানাইজেশন ২০২১-এর ৩০ আগস্ট মাসে আরো একটি ইতিহাস সৃষ্টি করে। উত্তরাখণ্ডের চামুলি জেলার পিপল কোটিতে শিবালিক প্রকল্পের দায়িত্বভার মেজর আয়না নেওয়ার পর তিনি প্রথম ভারতীয় মহিলা সেনা ইঞ্জিনিয়ার যিনি একটি রাস্তা নির্মাণ সংস্থাকে কমান্ড করেছেন। মহিলাদের নেতৃত্বে এরকম চারটি রাস্তা নির্মাণ করার পরিকল্পনা হয়েছে যার দুটি উত্তর-পূর্ব এবং দুটি পশ্চিমাঞ্চলে।
গত ছয় দশক ধরে বর্ডার রোডস অরগানাইজেশন রাস্তা নির্মাণের ক্ষেত্রে মহিলাদের নিযুক্ত করে মহিলাদের ক্ষমতায়নকে বাস্তবায়িত করেছে। এই মহিলারা নিজ নিজ এলাকায় নারী শক্তির প্রতীক হয়ে উঠেছেন।
CG/ SB
(Visitor Counter : 117
ক্ষুদ্র, অতিক্ষুদ্রওমাঝারিশিল্পমন্ত্রক
প্রধানমন্ত্রী পুদুচেরিতে এমএসএমই প্রযুক্তি কেন্দ্রের উদ্বোধন করেছেন
নতুন দিল্লি, ১২ জানুয়ারি, ২০২২
প্রধানমন্ত্রী শ্রী নরেন্দ্র মোদী জাতীয় যুব দিবস উপলক্ষে পুদুচেরিতে এমএসএমই মন্ত্রকের প্রযুক্তি কেন্দ্রের উদ্বোধন করেছেন। ১০ একর জমি জুড়ে ১২২ কোটি টাকা ব্যায়ে আন্তর্জাতিক মানের এই প্রযুক্তি কেন্দ্র গড়ে তোলা হয়েছে। এখানে ২০ হাজার যুবক-যুবতী প্রশিক্ষণ পাবেন। এছাড়াও এই কেন্দ্র থেকে ২ হাজার অতিক্ষুদ্র, ক্ষুদ্র ও মাঝারি শিল্পোদ্যোগ সংস্থা এবং ২০০টি নতুন শিল্পোদ্যোগ সংস্থাকে সব ধরণের সহায়তা দেওয়া হবে। এর ফলে সংশ্লিষ্ট অঞ্চলের অর্থনীতির বিকাশ হবে। প্রধানমন্ত্রী এই কেন্দ্রটি উদ্বোধন করার ফলে এই অঞ্চলের যুবক-যুবতীদের শিল্প স্থাপনার মানসিকতা গড়ে উঠবে এবং তাদের দক্ষতা বৃদ্ধি পাবে।
কেন্দ্রীয় মন্ত্রী শ্রী অনুরাগ সিং ঠাকুর, শ্রী নারায়ণ রাণে, শ্রী ভানুপ্রতাপ সিং ভার্মা ও শ্রী নিশীথ প্রামাণিক এবং পুদুচেরীর উপ-রাজ্যপাল ডঃ তামিলিসাই সৌন্দরাজন, মুখ্যমন্ত্রী শ্রী এন রঙ্গস্বামী, পুদুচেরীর মন্ত্রিসভার সদস্যরা ও সাংসদরা অনুষ্ঠানে উপস্থিত ছিলেন।
টেকনোলজি সেন্টার সিস্টেমস কর্মসূচির আওতায় দেশজুড়ে প্রযুক্তি কেন্দ্র গড়ে তোলা হচ্ছে। এর ফলে, মানবসম্পদের উন্নয়ন এবং অত্যাধুনিক প্রযুক্তি ব্যবহারে উৎসাহ গড়ে উঠবে। অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রক সমন্বিত উন্নয়ন ও স্থিতিশীল কর্মসংস্থান গড়ে তোলার জন্য বিভিন্ন উদ্যোগ নিয়েছে, এর সাহায্যে প্রধানমন্ত্রীর আত্মনির্ভর ভারত অভিযানের বাস্তবায়ন নিশ্চিত হবে।
CG/CB/SKD/
(Visitor Counter : 101
কেন্দ্রীয়মন্ত্রিসভা
কেন্দ্রীয় মন্ত্রিসভা প্রাক্তন সেনাকর্মীদের ইসিএইচএস প্রকল্পের চিকিৎসা সুবিধা, বিশ্বযুদ্ধের প্রাক্তন সৈনিক, জরুরি পরিষেবার আধিকারিক, স্বল্প মেয়াদী সেনা আধিকারিক এবং নির্ধারিত সময়ের আগে অবসরপ্রাপ্তদের জন্য দেওয়ার সিদ্ধান্ত অনুমোদন করেছে
নয়াদিল্লি, ০৭ মার্চ, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার অনুষ্ঠিত মন্ত্রিসভার বৈঠকে প্রাক্তন সেনাকর্মীদের জন্য অবদান-ভিত্তিক স্বাস্থ্য প্রকল্প  – এর চিকিৎসা সংক্রান্ত সুবিধা দ্বিতীয় বিশ্বযুদ্ধের প্রাক্তন সেনাকর্মী, জরুরি পরিষেবার জন্য কমিশনড্ আধিকারিক, স্বল্প মেয়াদী কমিশনড্ সেনা আধিকারিক এবং নির্ধারিত সময়ের আগে অবসরপ্রাপ্তদের জন্য দেওয়ার সিদ্ধান্ত অনুমোদন করা হয়েছে। এই সিদ্ধান্তের ফলে, ইসিএইচএস – এর আওতার বাইরে থাকা ৪৩,০০০-এরও বেশি সেনাকর্মী চিকিৎসা পরিষেবা পাবেন। সারা দেশের ৪২৫টি ইসিএইচএস পলিক্লিনিক নেটওয়ার্ক ও ২,৫০০টি এমপ্যানেলড্ বেসরকারি হাসপাতালে এবং সমস্ত সরকারি হাসপাতালে এই সেনাকর্মীরা, নগদ বিহীন চিকিৎসার সুযোগ পাবেন। বিশেষ এক সুবিধা হিসাবে যুদ্ধে মৃত সেনাকর্মীদের বিধবা স্ত্রীদের ইসিএইচএস প্রকল্পে যোগ দিতে এককালীন প্রদেয় অর্থ মকুব করার সিদ্ধান্ত নেওয়া হয়েছে। প্রাক্তন সেনাকর্মীদের জন্য ‘এক পদ, এক পেনশন’ – এর মতো সিদ্ধান্ত রূপায়ণের পর নতুন এই পদক্ষেপের ফলে প্রাক্তন সেনাকর্মীদের সুবিধা হবে।
CG/PB/SB
(Visitor Counter : 47
প্রধানমন্ত্রীরদপ্তর
প্যারালিম্পিক্সে অসামান্য ক্রীড়া নৈপুণ্য প্রদর্শনের জন্য ভাবিনা প্যাটেলকে অভিন্দন প্রধানমন্ত্রীর
নতুন দিল্লি, ২৮ আগস্ট, ২০২১
প্রধানমন্ত্রী শ্রী নরেন্দ্র মোদী প্যারালিম্পিক্সে এখনও পর্যন্ত ভাবিনা প্যাটেলের অসামান্য ক্রীড়া নৈপুণ্যের প্রশংসা করেছেন। তিনি বলেছেন, আগামীকাল তাঁর সাফল্যের জন্য সারা দেশ পাশে রয়েছে।
প্রধানমন্ত্রী এক ট্যুইটে বলেছেন, "অভিনন্দন ভাবিনা প্যাটেল! আপনি অসামান্য ক্রীড়া নৈপুণ্য দেখিয়েছেন।
সারা দেশ আপনার সাফল্যের প্রার্থনা করছে এবং আগামীকাল আপনার জন্য গর্ববোধ করবে। নিজের সেরাটা উজাড় করে দিন এবং চাপ মুক্ত হয়ে খেলুন। আপনার সাফল্য দেশবাসীকে অনুপ্রাণিত করে।"
CG/BD/AS/
(
রাষ্ট্রপতিরসচিবালয়
দুর্গাপুজো উপলক্ষে দেশবাসীকে শুভেচ্ছা রাষ্ট্রপতির
নয়াদিল্লি, ০২ অক্টোবর, ২০২২
ভারতের রাষ্ট্রপতি শ্রীমতী দ্রৌপদী মুর্মু দুর্গা পূজার প্রাক্কালে তাঁর বার্তায় বলেন, “পবিত্র দুর্গা পূজা উপলক্ষে দেশে ও বিদেশে বসবাসকারী সকল ভারতীয়কে আমার উষ্ণ শুভেচ্ছা ও অভিনন্দন জানাই।
মা দুর্গা শক্তি-স্বরূপা। এই উৎসব তাই নারী শক্তিকে সম্মান জানানোর বিশেষ সুযোগ করে দেয়। যে সমাজে মহিলাদের ক্ষমতায়নকে সর্বস্তরে সঠিকভাবে উৎসাহিত করা হয়, সেই সমাজকেই আধুনিক ও উন্নত বলে মনে করা হয়। মা দুর্গার ৯টি রূপ প্রকৃতি মায়ের অসীম ক্ষমতার প্রতীক।
আমি কামনা করি, দুর্গা পূজা উৎসবের মধ্য দিয়ে একতা ও সৌভ্রাতৃত্ব আরও মজবুত হবে। চলুন, এমন একটি সমাজ গড়ে তুলি, যেখানে মহিলাদের আরও বেশি সম্মান জানানো হবে এবং তাঁরা দেশ গঠনের কাজে সমানভাবে অংশ নিতে পারবেন।
আমি জগজ্জনীন মা দুর্গার কাছে প্রার্থনা করি, তিনি যেন আমাদের সকলের উপর তাঁর আশীর্বাদ বর্ষিত করেন এবং দেশবাসী যেন আনন্দিত ও সমৃদ্ধ জীবনযাপন করতে পারেন”।
রাষ্ট্রপতির ভাষণটি শুনতে এখানে ক্লিক করুন - https://static.pib.gov.in/WriteReadData/specificdocs/documents/2022/oct/doc2022102113301.pdf
PG/PM/SB
(Visitor Counter : 46
প্রতিরক্ষামন্ত্রক
আকাশ থেকে ছবি তোলা বা রিমোট সেন্সিং সমীক্ষার অনুমতি আদায় সংক্রান্ত ওয়েবসাইটের সূচনা করলেন প্রতিরক্ষা মন্ত্রী
নয়াদিল্লি, ০৬ জানুয়ারী, ২০১৯
প্রতিরক্ষা মন্ত্রী শ্রী রাজনাথ সিং আজ নতুন দিল্লীতে আকাশপথে সমীক্ষা চালানোর জন্য নো অবজেকশন সার্টিফিকেট সংক্রান্ত ওয়েব পোর্টাল এর সূচনা করেছেন। তবে আকাশপথে সমীক্ষা চালানোর চূড়ান্ত অনুমতি অসামরিক বিমান পরিবহন বিষয়ক ডাইরেক্টর জেনারেলের কাছ থেকে সংগ্রহ করতে হবে। ওয়েবসাইটির সূচনা প্রসঙ্গে প্রতিরক্ষা মন্ত্রী বলেন, নো অবজেকশন সার্টিফিকেট দেওয়ার ক্ষেত্রে কত সময় লাগছে তা দেখার জন্য উপযুক্ত ব্যবস্হা গড়ে তুলতে হবে। প্রতিরক্ষা মন্ত্রকের কাছ থেকে নো অবজেকশন সার্টিফিকেট আদায়ের জন্য সংশ্লিষ্ট সকল পক্ষ এই পোর্টালটি ব্যবহার করতে পারবে।
প্রতিরক্ষা সচিব ডঃ অজয় কুমার পোর্টালটির গুরুত্বপূর্ণ কিছু বৈশিষ্ট্য এবং প্রয়োজনীয়তা সম্পর্কে বলেন, ন্যাশনাল ইনফরমেটিক্স সেন্টার ওয়েব পোর্টালটি গড়ে তুলেছে। তিনি আরও জানান, এই উদ্যোগের মাধ্যমে মন্ত্রক নো অবজেকশন সার্টিফিকেট জারির ক্ষেত্রে সাধারণত যে সময় লাগে তা আরও কমানোর বিষয়টি বিবোচনা করতে পারবে। এছাড়াও সংশ্লিষ্ট সব পক্ষ বিভিন্ন কর্মসূচি গ্রহণের ক্ষেত্রে এই ওয়েব পোর্টালের মাধ্যমে লাভবান হবে। আকাশপথে সমীক্ষা চালানোর জন্য জমা পড়া আবেদনগুলির দ্রুত নিষ্পত্তির ক্ষেত্রেও ওয়েব পোর্টালটি গুরুত্বপূর্ণ ভূমিকা পালন করবে। এমনকি, নো অবজেকশন সার্টিফিকেট প্রদান সহ সমগ্র প্রক্রিয়ায় আরও স্বচ্ছতা ও দায়বদ্ধতা বজায় রাখা সম্ভব হবে বলে প্রতিরক্ষা সচিব অভিমত প্রকাশ করেন। সংশ্লিষ্ট সব পক্ষই যাতে আকাশ থেকে ছবি তোলা বা রিমোট সেন্সিং সমীক্ষা পরিচালনার অনুমতি চেয়ে অনলাইনে আবেদন করতে পারেন তারজন্য প্রতিরক্ষা সচিব অসামরিক বিমান পরিবহন বিষয়ক ডাইরেক্টর জেনারেলকেবিজ্ঞপ্তি জারির অনুরোধ জানান।
ওয়েব পোর্টালটির সূচনা উপলক্ষ্যে চিফ অফ ডিফেন্স স্টাফ জেনারেল বিপিন রাওয়াত, সেনাপ্রধান মনোজ মুকুন্দ নারভানে, নৌসেনা প্রধান অ্যাডমিরাল করমবীর সিং, বায়ুসেনা প্রধান আর.কে.এস ভাদৌড়িয়া এবং মন্ত্রকের উচ্চপদস্হ আধিকারিকরা উপস্হিত ছিলেন।
CG/BD/NS
(Visitor Counter : 55
প্রধানমন্ত্রীরদপ্তর
সংসদের বাজেট অধিবেশন উপলক্ষে প্রধানমন্ত্রীর সর্বদলীয় বৈঠক
২২ জানুয়ারি কৃষি আইন সম্পর্কে সরকারের অবস্থান যা ছিল এবং কৃষিমন্ত্রী যে প্রস্তাব দিয়েছিলেন তা এখনও বহাল রয়েছে: প্রধানমন্ত্রী
প্রধানমন্ত্রী সংসদের অধিবেশন সুষ্ঠুভাবে চালনার গুরুত্বের কথা উল্লেখ করেছেন
নতুন দিল্লি, ৩০ জানুয়ারি, ২০২১
প্রধানমন্ত্রী শ্রী নরেন্দ্র মোদী সংসদের বাজেট অধিবেশন উপলক্ষে আজ সর্ব দলীয় বৈঠক করেন। প্রধানমন্ত্রী আজ মহাত্মা গান্ধীর প্রতি গভীর শ্রদ্ধা নিবেদন করে বলেন যে, কঠোর সংগ্রামের মধ্য দিয়ে গান্ধীজীর স্বপ্ন পূরণ করতে আমাদের সচেষ্ট হতে হবে। আজ সকালে মার্কিন যুক্তরাষ্ট্রে মহাত্মা গান্ধীর মূর্তির অবমাননার নিন্দা করে প্রধানমন্ত্রী বলেন ঘৃণার এই পরিবেশ বিশ্বে সমর্থন যোগ্য নয়।
প্রধানমন্ত্রীর আশ্বাস দিয়ে বলেন, সরকার কৃষি ক্ষেত্র আইনের বিষয়ে উন্মুক্ত মনের পরিচয় দিয়ে যোগাযোগ স্হাপন করছেন। তিনি বলেন, ২২ জানুয়ারির মতো সরকারের অবস্থান একই রকম রয়েছে। কৃষি মন্ত্রীর দেওয়া প্রস্তাবটি এখনও কার্যকর রয়েছে। এই আলোচনা সভা এগিয়ে নিয়ে যাওয়ার জন্য কৃষি মন্ত্রী ফোন করেন বলেও প্রধানমন্ত্রী জানান।
গত ২৬ জানুয়ারি দুর্ভাগ্যজনক ঘটনার প্রসঙ্গ উল্লেখ করে প্রধানমন্ত্রী বলেন যে, আইন তার নিজস্ব পথ ধরে চলবে।
প্রধানমন্ত্রী বলেন, বৈঠকে নেতারা যে বিষয়গুলি উপস্থাপন করেছেন সরকার সে বিষয়ে আলোচনার জন্য প্রস্তুত।
প্রধানমন্ত্রী সংসদ সুষ্ঠুভাবে পরিচালনার গুরুত্ব এবং বিতর্কের বিষয় নিয়ে আলোচনার কথা নিশ্চিত করেন।
তিনি বলেন, সংসদের কাজকর্ম চালানোর ক্ষেত্রে বারে বারে বাধার সৃষ্টি করলে ছোট রাজনৈতিক দলগুলি প্রকারান্তরে ক্ষতিগ্রস্ত হয়। বড় রাজনৈতিক দলগুলির উচিত সংসদ সুষ্ঠুভাবে পরিচালনার জন্য সহায়তা করা।
প্রধানমন্ত্রী তাঁর ভাষণে বলেন যে, বিভিন্ন ক্ষেত্রে ভারত বিশ্বব্যাপী তার ভূমিকাকে তুলে ধরতে পারে। এ প্রসঙ্গে তিনি দেশের জনগণের দক্ষতা ও পরাক্রমতার কথা উল্লেখ করেন।
প্রধানমন্ত্রীরদপ্তর
২০২২-এর ডিসেম্বরে ইউপিআই লেনদেন ৭৮২ কোটির মাইলফলক স্পর্শ করে বিনিময় মূল্য মোট ১২ কোটি ৮০ লক্ষ টাকায় পৌঁছনোয় আনন্দ প্রকাশ প্রধানমন্ত্রীর
ডিজিটাল পেমেন্ট ব্যবস্থা গ্রহণ করায় দেশবাসীর প্রশংসা করলেন তিনি
নয়াদিল্লি, ২ জানুয়ারি, ২০২৩
২০২২-এর ডিসেম্বরে ইউপিআই লেনদেন ৭৮২ কোটির মাইলফলক স্পর্শ করে বিনিময় মূল্য ১২ কোটি ৮০ লক্ষ টাকা হওয়ায় ডিজিটাল পেমেন্ট ব্যবস্থা গ্রহণ করার জন্য প্রধানমন্ত্রী দেশবাসীর প্রশংসা করেছেন।
এক ফিনটেক বিশেষজ্ঞের ট্যুইটের সূত্র ভাগ করে নিয়ে প্রধানমন্ত্রী ট্যুইট করে বলেছেন –
“ইউপিআই-এর জনপ্রিয়তা ক্রমশ বৃদ্ধি পাওয়ার বিষয়টি আপনি যেভাবে তুলে ধরেছেন তা আমার পছন্দের। ডিজিটাল পেমেন্ট ব্যবস্থা গ্রহণ করার জন্য দেশবাসীকে আমি সাধুবাদ জানাচ্ছি। তাঁদের প্রযুক্তি ও উদ্ভাবনের গ্রহণযোগ্যতা সপ্রশংস উল্লেখের দাবি রাখে।”
PG/AB/DM/
(
প্রতিরক্ষামন্ত্রক
ভারত-মায়ানমার সীমান্তে অসম রাইফেল্সের বল বৃদ্ধি
কলকাতা, ২৭ ডিসেম্বর, ২০১৮
ভারত-মায়ানমার সীমান্ত অঞ্চলের বেশকিছু নতুন স্হানে অসম রাইফেল্স বাহিনীকে মোতায়েন করা হল। মায়ানমার সীমান্তে মাদক, অস্ত্রশস্ত্র ও নিষিদ্ধ দ্রব্যের পাচার রুখতে এবং বেআইনিভাবে সীমান্ত পারাপারের ওপর কড়া নজরদারি রাখতে এইসব অঞ্চলে অসম রাইফেল্সের উপস্হিতি জোরালো করার এই পদক্ষেপ গ্রহণ করা হয়েছে। উত্তরপূর্বের একাধিক রাজ্য যেমন- অরুনাচল প্রদেশ, নাগাল্যান্ড, মণিপুর ও মিজোরামে ভারত-মায়ানমার সীমান্তের বিশাল এলাকা নজরদারির দায়িত্বে রয়েছে অসম রাইফেল্স। এই দুরূহ ভৌগলিক অঞ্চলের বিশাল উন্মুক্ত সীমান্ত নজরদারি রাখা স্বশস্ত্র বাহিনীর কাছে বড় চ্যালেঞ্জ। সেনাবাহিনীর পূর্বাঞ্চলীয় কমান্ড উত্তরপূর্ব ভারতে প্রতিরক্ষামূলক কার্যকলাপের দায়িত্বে রয়েছে এবং ভারত-মায়ানমার সীমান্ত রক্ষার জন্য অসম রাইফেল্সের সঙ্গে সেনাবাহিনী যৌথভাবে কাজ করছে।
SSS/SC/NS
(Visitor Counter : 79
মানবসম্পদবিকাশমন্ত্রক
আসিয়ান ইন্ডিয়া হ্যাকাথনের উদ্বোধনী অনুষ্ঠানে কেন্দ্রীয় শিক্ষা মন্ত্রীর ভাষণ
নয়াদিল্লি, ০১ ফেব্রুয়ারি, ২০২১
কেন্দ্রীয় শিক্ষা মন্ত্রী শ্রী রমেশ পোখরিয়াল ‘নিশাঙ্ক’ আসিয়ান ইন্ডিয়া হ্যাকাথনের উদ্বোধনী অনুষ্ঠানে আজ ভাষণ দিয়েছেন।
কেন্দ্রীয় শিক্ষা মন্ত্রী বলেন, ভারত এবং আসিয়ান গোষ্ঠীভুক্ত দেশগুলির মধ্যে সম্পর্ককে এগিয়ে নিয়ে যেতে শিক্ষা মন্ত্রক আসিয়ান ইন্ডিয়া হ্যাকাথন শুরু করেছে। প্রধানমন্ত্রী শ্রী নরেন্দ্র মোদী ২০১৯ সালে সিঙ্গাপুর ইন্ডিয়া হ্যাকাথনে যোগ দিয়ে আসিয়ান দেশগুলির সঙ্গে হ্যাকাথন আয়োজন করার বিষয়ে ইচ্ছা প্রকাশের কথা স্মরণ করিয়ে দেন কেন্দ্রীয় শিক্ষা মন্ত্রী। তিনি বলেন, এই হ্যাকাথন ভারত ও আসিয়ান দেশগুলিকে ‘ব্লু ইকনোমি’ এবং ‘শিক্ষা’ এই দুটি বিস্তৃত বিষয়ে ভাবনার অধীনে একাধিক সাধারণ সমস্যা সমাধান করার জন্য অনন্য সুযোগ প্রদান করবে এবং এর ফলে সহযোগিতার মাধ্যমে আসিয়ান দেশগুলির মধ্যে অর্থনৈতিক ও সাংস্কৃতিক সম্পর্ককে এগিয়ে নিয়ে যাওয়ার ক্ষেত্রে সুযোগ প্রদান করবে।
শ্রী পোখরিয়াল জানান, ভারত ও আসিয়ান দেশগুলির মধ্যে বিশ্বাস, ধর্ম ও সাংস্কৃতিক সম্পর্ক রয়েছে। তিনি বলেন, ভারত আসিয়ান গোষ্ঠীভুক্ত অঞ্চলের মধ্যে বৃহত্তম গণতান্ত্রিক দেশ। তাই, এই গোষ্ঠীভুক্ত দেশগুলিকে নেতৃত্ব দেওয়া ভারতের নৈতিক দায়িত্ব। এই প্রসঙ্গে তিনি আসিয়ান দেশগুলিতে কোভিড টিকা সরবরাহের প্রসঙ্গ তুলে ধরেন। আসিয়ান গোষ্ঠীভুক্ত দেশগুলি থেকে আগত ছাত্রছাত্রীদের পঠন-পাঠনের বিশেষ ব্যবস্থা করেছে আইআইটি দিল্লি এবং তেজপুর বিশ্ববিদ্যালয়ের মতো দেশের বেশ কয়েকটি গুরুত্বপূর্ণ বিশ্ববিদ্যালয়।
জাতীয় শিক্ষা নীতি ২০২০ সম্পর্কে কেন্দ্রীয় মন্ত্রী বলেন, ৩৪ বছর পর এই নতুন শিক্ষা নীতি পরিবর্তন করা হয়েছে, যা শুধুমাত্র ভারতই নয়, গোটা বিশ্বের কাছে শিক্ষা ক্ষেত্রে একাধিক সুযোগ-সুবিধা প্রদান করবে। শ্রী পোখরিয়ান ভারতের ‘বসুধৈব কুটুম্বকম্’ – এর দর্শনের কথা তুলে ধরেন।
পয়লা থেকে তেসরা ফেব্রুয়ারি পর্যন্ত অনলাইনের মাধ্যমে এই আসিয়ান ইন্ডিয়া হ্যাকাথনের আয়োজন করা হয়েছে। আগামী ৪ঠা ফেব্রুয়ারি এই হ্যাকাথন বিজয়ীদের পুরস্কার প্রদান করা হবে। আসিয়ান গোষ্ঠীভুক্ত ১০টি দেশ এই হ্যাকাথনে যোগ দিয়েছে।
বিস্তারিত জানার জন্য https://india-asean.mic.gov.in/ এই লিঙ্কে ক্লিক করুন।
প্রধানমন্ত্রীরদপ্তর
প্রধানমন্ত্রী দেশের টিকা প্রস্তুতকারকদের সঙ্গে বৈঠক করেছেন
নতুন দিল্লি, ২০ এপ্রিল, ২০২১
প্রধানমন্ত্রী নরেন্দ্র মোদী ভিডিও কনফারেন্সিং-এর মাধ্যমে দেশে টিকা প্রস্তুতকারকদের সঙ্গে বৈঠক করেছেন। টিকা প্রস্তুতকারকদের সাফল্য এবং পেশাদারিত্বের প্রশংসা করে শ্রী মোদী বলেছেন, আমাদের টিকা শিল্পের বৃহত্তম শক্তি হল – সামর্থ, সংশোধন ও সেবা ভাব। এর ফলে, তাঁরা বিশ্বে টিকা উৎপাদনে অগ্রণী ভূমিকা পালন করছেন।
আমাদের টিকা প্রস্তুতকারকদের ক্ষমতা সম্পর্কে বলতে গিয়ে শ্রী মোদী বলেছেন, সরকার তাঁদের প্রতি আস্থাশীল, আর তাই পয়লা মে প্রত্যেক সাবালক নাগরিক কোভিডের টিকা পাবেন। আমাদের জনসাধারণ যাতে খুব কম সময়ের মধ্যে টিকা পান, তার জন্য প্রধানমন্ত্রী টিকা প্রস্তুতকারকদের উৎপাদন ক্ষমতা বাড়াতে অনুরোধ করেছেন। নতুন টিকা উদ্ভাবনে আমাদের বৈজ্ঞানিকদের উদ্যোগ ও পরীক্ষা-নিরীক্ষার তিনি প্রশংসা করেছেন।
রেকর্ড সময়ে টিকা উদ্ভাবন ও উৎপাদন করার কৃতিত্ব তাঁদের। শ্রী মোদী বলেছেন, এর ফলে ভারতে যে টিকা তৈরি হচ্ছে তা সবথেকে সস্তা। বিশ্বের বৃহত্তম টিকাকরণ কর্মসূচি বর্তমানে ভারতে বাস্তবায়িত হচ্ছে।
টিকা উদ্ভাবন ও উৎপাদনের এই প্রক্রিয়ার কথা উল্লেখ করে প্রধানমন্ত্রী বলেছেন, ‘মিশন কোভিড সুরক্ষা’-র আওতায় দেশে সরকারি-বেসরকারি অংশিদারিত্বে কাজ করা হচ্ছে। সমস্ত টিকা প্রস্তুতকারকরা যাতে সব ধরণের সহযোগিতা পান, সরকার তা নিশ্চিত করেছে। টিকার অনুমোদন দ্রুততার সঙ্গে বিজ্ঞানসম্মত ভাবে করা হয়েছে। যে সব টিকা পরীক্ষা-নিরীক্ষার স্তরে রয়েছে, সেগুলির উদ্ভাবকদের সব ধরণের সহযোগিতা ও অনুমোদন দেওয়ার বিষয়ে প্রধানমন্ত্রী নিশ্চয়তা দিয়েছেন।
কোভিড-১৯-এর বিরুদ্ধে লড়াইয়ে দেশের বেসরকারি ক্ষেত্র স্বাস্থ্য পরিকাঠামোকে যথেষ্ট সাহায্য করেছে। আগামী দিনে টিকাকরণ অভিযানে বেসরকারি উদ্যোগ আরও সক্রিয় ভূমিকা নেবে। এর জন্য হাসপাতাল ও শিল্প সংস্থার মধ্যে আরও উন্নত সমন্বয়ের প্রয়োজন।
টিকা প্রস্তুতকারকরা ১৮ বছরের বেশি বয়সীদের টিকা দেওয়ার সিদ্ধান্তে এবং সরকার থেকে যে সমস্ত উৎসাহব্যাঞ্জক উদ্যোগ নেওয়া হয়েছে, তার জন্য প্রধানমন্ত্রীকে ধন্যবাদ জানিয়েছেন। টিকা উদ্ভাবন ও উৎপাদনের পুরো প্রক্রিয়াতে প্রধানমন্ত্রীর নেতৃত্বে কেন্দ্র যে সহযোগিতা করেছে, তাঁরা তারও প্রশংসা করেছেন। টিকার উৎপাদন বাড়ানো এবং নতুন টিকা নিয়ে গবেষণার বিষয়ে তাঁদের পরিকল্পনা নিয়েও বৈঠকে আলোচনা হয়েছে।
CG/CB/AS/
(
প্রধানমন্ত্রীরদপ্তর
লোহরি উপলক্ষে জনসাধারণকে প্রধানমন্ত্রীর অভিনন্দন
নয়াদিল্লি, ১৩ জানুয়ারি, ২০২৩
প্রধানমন্ত্রী শ্রী নরেন্দ্র মোদী লোহরি উপলক্ষে জনসাধারণকে অভিনন্দন জানিয়েছেন।
এক ট্যুইটে প্রধানমন্ত্রী বলেছেন;
“চমৎকার লোহরি উপভোগ করুন। এই উৎসব সমাজে ঐক্যের ভাবধারাকে গভীরতা দিক। সর্বত্র আনন্দ বিরাজ করুক।”
PG/AB/NS
(
কেন্দ্রীয়লোকসেবাআয়োগ
ইউপিএসসি ২০২১-এর মে মাসে নিয়োগ পরীক্ষার ফল চূড়ান্ত করেছে
নতুন দিল্লি, ০৫ জুলাই, ২০২১
ইউনিয়ন পাবলিক সার্ভিস কমিশন  চলতি বছরের এপ্রিল মাসে যে পরীক্ষাগুলি নিয়েছিল তার ফলাফল চূড়ান্ত করেছে। উত্তীর্ণ প্রার্থীদের প্রত্যেককে ডাক যোগের মাধ্যমে এই ফলাফল সম্পর্কে জানিয়ে দেওয়া হবে। বিস্তারিত জানার জন্য ক্লিক করুন নিম্ন লিখিত লিঙ্কে –
https://www.pib.gov.in/PressReleasePage.aspx?PRID=1732801
CG/SS/SKD/
(Visitor Counter : 102
প্রধানমন্ত্রীরদপ্তর
ভারতের দীর্ঘতম সমুদ্র সেতু মুম্বাই ট্রান্স হারবার লিঙ্ক  – এর বিষয়ে প্রধানমন্ত্রীর সন্তোষ প্রকাশ
নতুন দিল্লি, ২৬শে মে, ২০২৩
প্রধানমন্ত্রী শ্রী নরেন্দ্র মোদী ভারতের দীর্ঘতম সমুদ্র সেতু মুম্বাই ট্রান্স হারবার লিঙ্ক  –এর বিষয়ে সন্তোষ প্রকাশ করে বলেছেন, অত্যাধুনিক এই পরিকাঠামো মানুষের জীবনযাত্রাকে আরো সহজ করে তুলবে।
মহারাষ্ট্রের উপমুখ্যমন্ত্রী শ্রী দেবেন্দ্র ফড়নবিশ এক ট্যুইট বার্তায় এমটিএইচএল –এর বিশেষত্ব সম্পর্কে জানিয়েছেন। প্রধানমন্ত্রী এই ট্যুইটের প্রত্যুত্তর বলেন :
“অত্যাধুনিক এই পরিকাঠামো মানুষের জীবনযাত্রাকে আরো সহজ করে তুলবে।”
(CG/CB/SFS
প্রধানমন্ত্রীরদপ্তর
এশিয়ান গেমস ২০২২-এ ২৫ মিটার পিস্তলে মহিলা দলের স্বর্ণ পদক জয়ের প্রশংসা করেছেন প্রধানমন্ত্রী
নতুন দিল্লি, ২৭ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী হ্যাংঝৌ-তে এশিয়ান গেমস ২০২২-এ ২৫ মিটার পিস্তলে মনু ভাকের, রিদম সাংওয়ান এবং এশা সিংহের মহিলা দলের স্বর্ণ পদক জয়ের জন্য অভিনন্দন জানিয়েছেন।
এক্স বার্তায় প্রধানমন্ত্রী বলেছেন;
“ভারতের কাছে এই সোনা জয় দৃষ্টান্তমূলক।
মনু ভাকের, রিদম সাংওয়ান এবং এশা সিংহকে নিয়ে গঠিত ২৫ মিটার পিস্তল দলকে তাদের অসাধারণ জয়ের জন্য অভিনন্দন!
তাদের অসাধারণ দলগত সংহতি দারুন ফল এনে দিয়েছে। তাদের ভবিষ্যৎ প্রয়াসের জন্য শুভকামনা রইলো।”
(PG/SS/SKD
প্রধানমন্ত্রীরদপ্তর
প্রধানমন্ত্রী মুম্বাইয়ের তাজমহল প্যালেস হোটেলে এসসিও মিলেট ফুড ফেস্টিভেলের প্রশংসা করেছেন
নয়াদিল্লি, ১৬ এপ্রিল, ২০২৩
প্রধানমন্ত্রী শ্রী নরেন্দ্র মোদি মুম্বাইয়ের তাজমহল প্যালেস হোটেলে এসসিও মিলেট ফুড ফেস্টিভ্যালের প্রশংসা করেছেন।
স্থানীয় সাংসদ শ্রী মনোজ কোটাক এই উৎসব এবং জলগাঁওয়ের জোয়ার, নাগপুরের বজরা, ঔরঙ্গাবাদের রাগি মুম্বাইয়ের তাজমহল প্যালেস হোটেলে পৌঁছানোর বিষয়ে টুইট করেছিলেন।
তাঁর ট্যুইটের প্রত্যুত্তরে প্রধানমন্ত্রী বলেছেন, “মুম্বাইয়ে শ্রী অন্ন-কে জনপ্রিয় করে তোলার জন্য একটি প্রশংসনীয় প্রয়াস”।
PG/MP/SB
(